শিস

শেথ বা শিস (; ;  Sḗth; ) ছিলেন ইহুদিধর্ম, খ্রিষ্টধর্ম ও ইসলাম অনুসারে আদম ও হাওয়ার তৃতীয় পুত্র এবং কয়িন ও হেবলের ভাই। আদিপুস্তক ৪:২৫ অনুযায়ী কয়িন কর্তৃক হেবলের হত্যার পর শেথ জন্মগ্রহণ করেছিলেন এবং হাওয়া বিশ্বাস করেছিলেন যে ঈশ্বর তাঁর মাধ্যমে হেবলের স্থানপূরণ করেছিলেন।

শিস (שת) শব্দটি মূলত হিব্রু। এর ইংরেজি রূপ Seth, Sheth এবং আরবী রূপ (شيث) অর্থ “আল্লাহর দান”। হযরত আদম (আ.)-এর দ্বিতীয় পুত্র হাবিলের মর্মান্তিকভাবে নিহত হওয়ার পাঁচ বছর পর তিনি জন্মগ্রহণ করেন। সেজন্য হযরত আদম (আ.) তাকে আল্লাহর দানরূপে গণ্য করে এই নামকরণ করেন।

 বাইবেলে শিস 
আদি পুস্তক অনুযায়ী, আদম-এর ১৩০ বৎসর বয়সকালে তিনি জন্মগ্রহণ করেন।  বাইবেলে শিস-এর জন্ম, সন্তান লাভ ও মৃত্যু সম্পর্কে সংক্ষিপ্ত বিবরণ প্রদান করা হয়েছে যাহ নিম্নরূপ: “আর আদম পুনর্বার আপন স্ত্রীর পরিচয় লইলে তিনি পুত্র প্রসব করিলেন ও তাহার নাম শেথ রাখিলেন, (কেননা তিনি কহিলেন), কয়িন কর্তৃক হত হেবলের পরিবর্তে সদাপ্রভু আমাকে আর এক সন্তান দিলেন। পরে শেথেও পুত্র জন্মিল, আর তিনি তাহার নাম ইনােশ রাখিলেন (বাইবেলের আদি পুস্তক, পৃ. ৬)

আর আদম তাঁর ৯৩০ বয়সে মারা যান। আদি পুস্তক অনুযায়ী শিস ৯১২ বছর বয়স পর্যন্ত বেঁচে ছিলেন। 

 ইহুদি ঐতিহ্য 
আদম ও হবার জীবন (মোশির রহস্যোদ্ঘাটন) সম্পর্কিত বাইবেলের গ্রন্থগুলিতে সেথের ভূমিকা রয়েছে। এটি আদম ও হবার ইডেন উদ্যান থেকে বহিষ্কারের পর থেকে তাদের মৃত্যু পর্যন্ত জীবনের বর্ণনা দেয়। যদিও বেঁচে থাকা সংস্করণগুলি তৃতীয় শতাব্দীর গোড়ার দিকে থেকে পঞ্চম শতাব্দীর মধ্যে রচিত হয়েছিল, তবুও কাজের সাহিত্যিক এককগুলিকে প্রাচীন এবং প্রধানত ইহুদি বংশোদ্ভূত বলে মনে করা হয়।জনসন, এম.ডি. (১৯৮৫)। "আদম ও হবার জীবন, একটি নতুন অনুবাদ এবং ভূমিকা"। চার্লসওয়ার্থ, জে.এইচ. (সম্পাদনা)। পুরাতন নিয়মের সিউডেপিগ্রাফা। খণ্ড ২। https://en.wikipedia.org/wiki/Special:BookSources/0-385-18813-7স্পার্কস, এইচ.এফ.ডি. (১৯৮৪)। দ্য অ্যাপোক্রিফাল ওল্ড টেস্টামেন্ট। ক্ল্যারেন্ডন প্রেস। পৃষ্ঠা ১৪৩। https://en.wikipedia.org/wiki/Special:BookSources/0-19-826177-2

 ইসলামে 

ইসলামে, শীথ ইবনে আদম () কুরআনে শীথের কোন উল্লেখ নেই। কিন্তু ইবনে কাসির তার কথা উল্লেখ করেছেন।

 বাসস্থান 
Encyclopaedia of Islam-এর নিবন্ধকার CL, Huart-এর বর্ণনামতে তিনি জীবনের অধিকাংশ সময় সিরিয়ায় কাটান। সেখানেই তিনি জন্মগ্রহণ করেন। কিন্তু এই বর্ণনা ইবনে কাসির একেবারেই অমূলক ও ভিত্তিহীন বলেন। কারণ শীছ তার পিতার প্রিয়তম পুত্র ছিলেন। তাই তিনি সর্বদা আদম-এর সান্নিধ্যে থেকে তাঁর খিদমত করেন বলে প্রমাণ পাওয়া যায়। যেমন উত্তর কালের বর্ণনামতে, একবার হযরত আদম-এর অসুখের সময় জান্নাতের তৈল ও যায়তুন ফল খাওয়ার জন্য তাঁর বাসনা জাগে। তিনি স্বীয় পুত্র শীছকে সায়না পর্বতে আল্লাহর নিকট হইতে তা চেয়ে আনবার জন্য প্রেরণ করলেন। সেখানে আল্লাহ তাঁকে বললেন, তােমার পাত্র আগাইয়া ধরো। অতঃপর মুহূর্তের মধ্যে তা আদম-এর কাঙ্ক্ষিত জিনিসে পূর্ণ হয়ে গেল। পরে আদম নিজের শরীরে উক্ত তৈল মালিশ করিলেন এবং কয়েকটি যায়তুন ফল খাইলেন। সঙ্গে সঙ্গে তিনি সুস্থ হয়ে গেলেন। এই ঘটনাই প্রমাণ করে যে, শীছ স্বীয় পিতা আদম-এর সান্নিধ্যে থাকতেন। আর আদম মক্কা শরীফে বসবাস করেন, সেখানেই ইনতিকাল করেন এবং আবু কুবায়স পর্বতের পাদদেশে তাঁকে দাফন করা হয়।

প্রতি বৎসর তিনি হজ্জ পালন করতেন, তিনি মক্কায় বসবাস করতেন এবং উমরাও পালন করতেন।

 বিবাহ 
ইবন ইসহাক-এর বর্ণনামতে, স্বীয় ভগ্নী হাযুরার সাথে শীষ-এর বিবাহ হয়। তখনকার নিয়ম ছিল হাওয়া একসঙ্গে একটি পুত্র ও একটি কন্যা সন্তান জন্ম দিতেন। তাই এক গর্ভের পুত্রের সহিত অন্য গর্ভের কন্যার বিবাহ হত।

 বংশতালিকা 

কবরস্থান 

কিছু ঐতিহ্য অনুসারে , লেবাননের বেকা উপত্যকার উপরে পাহাড়ে আল-নবী শায়থ ( অর্থাৎ "নবী সেথ") গ্রামে শীষের সমাধি অবস্থিত , যেখানে তার নামে একটি মসজিদ রয়েছে। দ্বাদশ শতাব্দীর ভূগোলবিদ ইবনে জুবায়ের এই সমাধির বর্ণনা দিয়েছিলেন। ত্রয়োদশ শতাব্দীর পরবর্তী মধ্যযুগীয় আরব ভূগোলবিদদের দ্বারা উল্লেখিত একটি প্রতিদ্বন্দ্বী ঐতিহ্য অনুসারে , নবী শীষ ("নবী সেথ") এর সমাধি রামলা গ্রামের দক্ষিণ-পশ্চিমে অবস্থিত ফিলিস্তিনি গ্রামে অবস্থিত । প্যালেস্টাইন এক্সপ্লোরেশন ফান্ড অনুসারে , বাশশিথ মানে বেইত শিথ , অর্থাৎ "সেথের /শীষের বাড়ি"। ১৯৪৮ সালে ইসরায়েল রাষ্ট্র প্রতিষ্ঠার সাথে সাথে গ্রামটি জনশূন্য হয়ে পড়েছিল, তবে তিন গম্বুজ বিশিষ্ট কাঠামোটি সেথের/ শীষের সমাধিস্থল বলে কথিত, সেই স্থানে নির্মিত ইসরায়েলি মোশাভ আসেরেতে টিকে আছে । ইরাকের মসুলে আরেকটি সমাধিকে সেথের /শীষের সমাধিস্থল হিসেবে চিহ্নিত করা হয়েছে।।আফগানিস্তানের বলখ শহরে আরেকটি সমাধিকে শীষের সমাধিস্থল হিসেবে চিহ্নিত করা হয়েছে। ভারতের উত্তর প্রদেশের অযোধ্যার স্থানীয় মুসলমানরা বিশ্বাস করেন যে হযরত শীস জিন্নাতি মসজিদে অবস্থিত ১২ ফুট লম্বা (৩.৭ মিটার) কবরটি হযরত শীস বা নবী শেঠের মাকাম ।

 টীকা 

 তথ্যসূত্র 

বিষয়শ্রেণী:ইসলামের নবি
বিষয়শ্রেণী:পুরাতন নিয়ম থেকে খ্রিস্টান সন্ত
বিষয়শ্রেণী:ইসলামে বাইবেলের ব্যক্তিত্ব
বিষয়শ্রেণী:গ্রিক ভাষার লেখা থাকা নিবন্ধ
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:এইচকার্ডের সাথে নিবন্ধসমূহ